Hunter S. Thompson

Hunter Stockton Thompson (18.7. 1937 – 20.2. 2005) bio je američki novinar i pisac. Pripisuje mu se stvaranje gonzo novinarstva, stila novinarstva u kome se reporteri toliko uživljavaju u predmet svojih reportaža da postaju glavnim junacima svojih priča. Također je poznat po zagovaranju i upotrebi psihodeličnih i drugih droga za mijenjanje svijesti (a nešto manje i alkohola i vatrenih oružja), svojim libertarijanskim pogledima, kao i ikonoklastičkom preziru prema autoritetima.

Biografija 
Thompson je odrastao u Louisvilleu, kao dijete Jacka Roberta Thompsona, službenika osiguravajućeg zavoda, i domaćice Virginije Davidson Ray. U djetinjstvu ga je zanimao sport, pogotovo bejzbol.

U srednjoj školi se učlanio u lokalni književni klub, ali je iz njega izbačen 1955. nakon što je osuđen za suučesništvo u oružanoj pljački. Nakon izdržanih 60 dana kazne se priključio ratnom zrakoplovstvu. Kao zrakoplovac je u zračnoj bazi Elgin na Floridi postao urednik sportske rubrike tamošnjeg lista The Command Courier. Osim za taj, pod pseudonimom je pisao članke i za lokalne civilne listove.

Nakon izlaska iz zrakoplovstva Thompson je počeo raditi kao novinar za razne listove, pri čemu je često morao mijenjati poslove zbog nesklonosti autoritetima, teške naravi i sklonosti incidentima. U Brazilu je 1963. godine, radeći za tamošnji list na engleskom jeziku Brazil Herald, upoznao svoju prvu suprugu Sandru Dawn Conklin. S njom će imati jednog sina, Juana Fitzgeralda Thompsona (rođ. 1963.) i još dvoje djece koja su umrla ubrzo nakon poroda.

Pri povratku u SAD, Thompson je s vremenom postao fasciniran cvatućom kontrakulturom. 1965. se priključio motociklističkoj bandi Anđeli pakla i svoja iskustva pretočio u knjigu Hell's Angels: The Strange and Terrible Saga of the Outlaw Motorcycle Gangs. Ta mu je knjiga donijela slavu i učinila jednom od zvijezda Novog novinarstva.

Nakon te knjige su ga svi vodeći američki listovi počeli angažirati da piše o kontrakulturi, pa je radi njih pokrivao Ljeto ljubavi u San Franciscu. Krajem 1968. je, pak, kupio imanje Owl Farm kraj Woody Creeka u Coloradu, koje će mu biti dom do kraja života.

Vrlo je brzo postao jedan od najpoznatijih lokalnih stanovnika, te je tu slavu pokušao 1970. iskoristiti kao kandidat za šerifa Okruga Pitkin. Tokom kampanje se zalagao za dekriminalizaciju droge, a izbore je tijesno izgubio. Svoja je iskustva kasnije opisao u poznatom članku Battle of Aspen.

Godinu dana kasnije Thompson je put u Las Vegas radi izvještavanja s lokalne moto-utrke iskoristio kao inspiraciju za reportažu od koje je napravio roman Fear and Loathing in Las Vegas, koji je postalo njegovo najpoznatije djelo. Iako je i ranije eksperimentirao s Gonzo novinarstvom, ta je knjiga postala najbolji primjer tog stila, a mnogi je smatraju najboljim opisom početka kraja kako američkog sna, tako i kontrakulture 1960-ih.

Thompson je sličan stil primijenio pokrivajući za časopis Rolling Stone kampanju Demokratske stranke za predsjedničke izbore 1972. godine, a od koje je nastala hvaljena knjiga Fear and Loathing on the Campaign Trail '72.

To je, međutim, bio posljednji veliki Thompsonov uspjeh. Kako je radikalizam 1960-ih zamirao, tako je i američka publika imala sve manje razumijevanja za njegov specifični stil novinarstva. Godine 1980. je na osnovu njegovih članaka snimljen biografski film Where the Buffalo Roam gdje je Thompsona tumačio komičar Bill Murray. Iste se godine razveo od supruge.

Od tada se Thompson sve više počeo povlačiti od javnosti, tek povremeno objavljujući članke, koji su njegovim vatrenim poklonicima predstavljali razočaranje. Godine 2003. se oženio za svoju dugogodišnju suradnicu Anitu Bejmuk.

Dana 20.2. 2005. Thompson je izvršio samoubistvo ispalivši metak iz pištolja u glavu. U svom oproštajnom pismu je naveo kao razlog naveo starost i "nedostatak zabave". 20.8. 2005. je Thompsonov pepeo, u skladu s njegovim željama, ispaljen s topa na vrhu 50 m visokog tornja koga je samog dao dizajnirati.

Izvori 
 American Collection
 BookRags 
 An Image Gallery of Thompson's photography

Vanjske veze 

 "Shotgun Golf With Bill Murray," Thompson's final column for ESPN.com's's Page 2.
 "Audio interview with Thompson's former assistant," Interview for Men's Vogue 
 "Fear and Earning," a remembrance by screenwriter and novelist Lucian K. Truscott IV, published in The New York Times, 25 February 2005.
 "Bedtime For Gonzo," A Review of Thompson's 2003 Autobiography Kingdom Of Fear, by Jack Schafer in The New York Times Book Review, 23 February 2003.
 The Doctor Hunter S. Thompson Bulletin Board & All-Nite Shooting Range  - The Doctor Hunter S. Thompson Bulletin Board & All-Nite Shooting Range"
 "All Aboard The Hell-Bound Train: An Interview With Hunter S. Thompson Claimed as Thompson's Final Interview. By Jess Hopsicker, from The College Crier.
 
 A collection of articles on Thompson from The Guardian
 Excerpt from "Hunter: The Strange and Savage Live Of Hunter S. Thompson , by E. Jean Carroll, first published in Esquire Magazine, February, 1993
 Article about the funeral with photo of memorial tower 
 Promo site for Starz Documentary Buy The Ticket, Take The Ride - Hunter S. Thompson on Film
 Hunter Thompson Films
Baština i nekrolozi
 "Death Of A Comic," An essay critical of Thompson  by William F. Buckley, Jr. in The National Review, 1 March, 2005.
 "A Tribute to The Great Gonzo Gonzo," Seattle Times.  by Michael A. Stusser, 24 February, 2005.
 "Gonzo Nights," an essay by Rich Cohen, a contributing editor for Rolling Stone published in The New York Times, 17 April, 2005.
 "Going, Going, Gonzo" A remembrance by journalist  Arik Hesseldahl from the Summer 2005 issue of Oregon Quarterly recalling a February, 1991 lecture by Thompson at the University of Oregon.
 "Gonzo In His Life As In His Work," A Tribute to Thompson by Tom Wolfe in The Wall Street Journal, 22 February 2005.
 Owl Farm Blog- Anita Thompson's blog dealing with her late husband's legacy
 Gonzo Store - Operated by the family of Hunter Thompson; profits go to protect and preserve Thompson's home at Owl Farm.
 "Hunter Thompson: The Minuteman Of The Rockies," Tribute to Thompson by Christopher Hitchens in Slate, 22 February 2005.
 "Hunter's Fear," A Eulogy To Thompson  by D.A. Blyler from The Raw Story.
 "Hunter S. Thompson's Counselor," Thompson's Final "Counselor"  by D.A. Blyler in The Raw Story.
 "Odi et Amo in Aspen," A Gonzo-style obituary by Kit Boyes on the BBC Web site H2G2, 10 June 2005.
 A Hero of Our Time: Hunter S. Thompson 1937-2005  Obituary from Moscow alternative newspaper The eXile written by John Dolan

 
Američki pisci
Američki novinari
Authority control